Di tseddart-agi yessexdem Yidir awal “Γurwat” i wakken ad d-ibeggen d akken yal amdan ilaq ad yeṭṭef di laṣel-is di tejaddit-is di teqbaylit-is acku laṣel-is d ayen i d-ǧǧan imawlan ur ilaq ara ɣef uqbayli ad yenkar anida i d-yefruri yessexdem awal “Γurwat” i wakken amdan ur itettu ara ansi i d-yefruri i wakken daɣen ad d-yesmekti leqbayel ɣef uzal n tnaṣlit-nsen ɣer sdat acku ma tettwarkeḍ ad ttwarkḍen ula d nutni , ma teddar ad idiren ulla d nutni akken qqaren: “ aẓar yetabaε tara”. Deg usefru-agi nekkes-d inzi-agi “Γurwat wi berun i tbel deg waman” yessemres inzi-agi yettweṣṣi di leqbayel i wakken ad ssutren ɣef lḥeq-nsen akken yebɣu yili lḥal.